अपने रोजगार को लेकर पिछले कई वर्षों से लगातार संघर्षरत प्रदेश भर के कंप्यूटर टीचर्स और लैब सहायकों में बीते दिनों मुख्यमंत्री से हुई बैठक में हल निकलने के आसार नजर आ रहे थे मगर एक बार फिर से शिक्षा विभाग ने 5000 कर्चारियों को बढ़ा हुआ वेतन देने की बजाय पुराना वेतन ही जारी किया जा रहा है I मुख्यमंत्री की घोषणा चार महीने बाद भी लागू ना होने से नाराज कंप्यूटर टीचर्स और लैब सहायक संघ ने 9 मई को सामूहिक रूप से एक साथ पंचकुला में शिक्षा विभाग के घेराव का ऐलान कर दिया है I इससे पहले भी नाराज टीचर्स और लैब सहायक कई बार पंचकुला में प्रदर्शन कर चुके है लेकिन अभी तक सरकार की तरफ से कोई नतीजा ना मिलने से एक बार फिर ये कर्मचारी आन्दोलन का रास्ता पकड़ने को मजबूर है I 20 दिसम्बर को मुख्यमंत्री ने कंप्यूटर टीचर्स और लैब सहायक संघ के साथ आधिकारिक बैठक कर पहली जनवरी 2018 से कंप्यूटर टीचर्स को 10 हजार की जगह पीआरटी स्केल 21715/- रु और लैब सहायकों को 6 हजार की जगह स्किल्ड वेतन 11429/- रु प्रति माह देने की घोषणा की थी I